জোর গুঞ্জন চলছিল। দীপিকা পাড়ুকোনে, প্রিয়ঙ্কার পর বোধহয় হলিউডে এ বার জায়গা করে নিলেন বলিউড অভিনেত্রী সৌন্দর্য্যা শর্মা। নানান সংবাদমাধ্যমে খবরও প্রকাশিত হয় যে, ‘ওয়ান্ডার উইমেন ১৯৮৪’-তে অভিনয় করতে চলেছেন তিনি। কিন্তু এমন খবর শুনে নাকি চমকেই গিয়েছিলেন অভিনেত্রী সৌন্দর্য্যা। খবরটা শুনেই হাসিতে ফেটে পড়েন তিনি। বুধবার এক সংবাদমাধ্যমকে অভিনেত্রী বললেন, ‘এখনো পর্যন্ত কিছুই ফাইনাল হয়নি। কয়েক মাস আগে আমি নিউইয়র্কে গিয়েছিলাম। চারটে ছবির জন্য অডিশন দিয়েছিলাম। তার মধ্যে ওয়ান্ডার উইমেন একটা। সিলেকশনের খবরটা শুনে আমিও চমকে গিয়েছিলাম।’